個日出開上環, 去左皇后大道西附近食飯~ 唔想食飯盒茶餐廳, 就去左陳勤記鹵鵝飯店打左個轉~依間野好老字號架啦..起碼有成5-60年,除咗鹵水鵝, 店亦有蠔餅, 凍魚,墨魚紅腸掛晒出黎~吊起既鹵水鵝中中定定唔肥唔瘦鹵水色好平均, 唔會同其他店咁係咁加鹵水汁整到成隻黑黑地~我叫左碗中既蠔子粥, D 蠔多又大隻..睇到都流口水~第2樣叫左鹵水鵝, D鵝鮮嫩又入味, 唔點醋食仲好..鮮味可口~!!!!係底既豆腐吸晒D精華~同樣好吃~